kardosdrur/scandi-wiki huggingface dataset:
Wisdom Is Sexy

Wisdom Is Sexy er det fjerde og sidste studiealbum udgivet af Kim Larsen & Bellami i marts 1992 på Columbia Records. Albummet blev produceret af Kim Hyttel.

På den efterfølgende turné måtte bandet aflyse 12 ud af 14 koncerter på grund af svigtende billetsalg. Om de aflyste koncerter sagde Kim Larsen i et tv-interview: "Jeg ved ikke, hvorfor der ikke sælges billetter, men jeg må vel erkende, at tiderne skifter, men min musikstil skifter ikke. Så det kan da godt tænkes, at publikum har fået et lidt anstrengt forhold til det, jeg laver. Jeg har haft så megen medgang, at der også må være plads til lidt modgang." I 1993 forlod Kim Larsen selskabet Sony Music til fordel for Medley Records.

Albummet har solgt 137.000 eksemplarer.

Sangen "Gør mig lykkelig" blev samme år indspillet i en svensk version af sangeren Mats Ronander på albummet Himlen gråter för Elmore James, hvor Kim Larsen sang duet med Ronander.

Wisdom Is Sexy blev i maj 2012 genudgivet på CD i en remastereret udgave med to bonus numre.

Anmeldelser
Arne Møller fra BT gav Wisdom Is Sexy fem ud af seks stjerner. Anmelderen betegnede albummet som "let tilgængelig musik, der uden de store problemer kan høvles af live " og skrev: "Såvel titelnummeret som »Hjem til jul«, »Samme tid«, »Op og se stjerner«, »Ole Barfod«, »Hvis jeg vidste« og »Leningrad« stinker langt væk af spilleglæde, og den umiddelbare, danske håndværker-rock er Larsens varemærke".

Rud Kofoed fra Ekstra Bladet gav Wisdom Is Sexy tre ud af seks stjerner, og skrev: "Kun alt for få gange lykkes det at ramme den højere, intense enhed, hvor tingene swinger sammen. Det lykkes bedst der, hvor Larsen ikke forsøger at være moderne, men forbliver sig selv."

Spor 
Alt tekst og musik er skrevet af Kim Larsen, undtagen hvor noteret.

 Note
 Bonus numre er indspillet i Park Recording & Mastering og udgivet på single i 1992.

Personel

Musikere 
 Kim Larsen - vokal, guitar
 Henning Pold - bas, vokal 
 Mikkel "Ørva" Håkonsson - synthesizer, vokal
 Hans Fagt - trommer, vokal

Produktion 
 Kim Hyttel - producer
 Kim Larsen & Bellami - producer (15, 16)
 Morten Henningsen - tekniker
 Lars Bo - assistent tekniker 
 Jørgen Bo Behrensdorff - tekniker (15, 16)
 Jens og Berger - cover
 Robin Skjoldborg - foto

Hitlister

Referencer 

Kim Larsen-album
Album fra 1992
Vaffelbageriet

Vaffelbageriet er en af de faste forlystelser i Tivoli, en forlystelsespark i København.

Historie 
Agnes Krætzmer (1871-1958) købte og indkvarterede sig selv og manden, Oskar Krætzmer, i en lille bod i Tivoli midt i sæsonen 1906. I 1908 fik Vaffelbageriet sit eget hus og en fast plads i Tivolis "Muntre Hjørne" ved siden af koncertsalen.

I dag 
Det populære kagehus har ligget samme sted i Tivoli i over 100 år, og i 30 år havde de samme ejere - ægteparret Krætzmer - stået for driften af den søde biks. 

Kjeld Krætzmer fik overleveret nøglerne til Vaffelbageriet i 2018 da hans far, Knud Krætzmer gik på pension.

I 2022 overtog Tivoli selv driften og familien Krætzmer driver ikke længere Vaffelbageriet.

Eksterne henvisninger 
Vaffelbageriet på Tivoli web site 
Vaffelbageriet på Facebook
Tripadvisor danmark

Tivoli
Bagerier i Danmark
Danske virksomheder etableret i 1906
Spørg Olivia

"Spørg Olivia" var en spørgetjeneste for børn, som først var et radioprogram sendt på Danmarks Radio med Jimmy Stahr som vært, hvor børn skrev ind med alskens spørgsmål.

Spørg Olivia - på nettet 
I 2001 blev der oprettet en webside i projektsamarbejde mellem Gentofte Bibliotekerne, Herning Centralbibliotek, Silkeborg Bibliotek og Danmarks Radio. Siden lukkede 1. januar 2011 pga. mangel af penge til at drive siden. . Børn og unge kunne spørge Olivia om alt mellem himmel og jord. 

Hjemmesiden var opbygget som et hus med 6 værelser:

1: Spørg på mail Her kunne man sende spørgsmål til Olivia hele døgnet. Svaret offentliggjordes i værelset Olivias svar. Hvis man opgav sin e-mail adresse, fik man svar direkte i sin ind-bakke. Hvis man oplyste sit mobilnummer, kunne man få en SMS, når svaret var lavet. Spørgsmål der skønnedes for private til offentliggørelse, besvaredes kun personligt.

2: Spørg Online Her kunne spørgsmål stilles til Olivia i direkte online-dialog. Spørg Online havde åbent mandag til torsdag kl. 14 – 20, fredag kl. 14 – 18 og lørdag kl. 10 til 15. Dialogen mellem Olivia og spørgeren kunne følges af alle, der befinder sig i værelset, dog uden mulighed for at blande sig i dialogen. 

3: Olivias svar 
Her lå altid de 100 nyeste svar fra Olivia. Det va muligt at søge i alle de spørgsmål og svar offentliggjort indenfor de sidste 2 år. Der kunne søges på spørgerens navn eller på ord fra spørgsmålet.

4: Tårnværelset Tårnværelset var først og fremmest et vidensbibliotek med hjælp til selvhjælp. Her fandtes et omfattende udvalg af leksika, opslagsværker, emneguider og ordbøger på nettet. Der var desuden links til andre spørgetjenester, brevkasser og rådgivninger for børn, der havde brug for at snakke med en voksen.

5: Olivias værelse I Olivias værelse var samlet en række underholdende aktiviteter. Her kunne man læse i bogen "Olivia" og få stillet noget af sin nysgerrighed om Olivia selv. Man kunne kaste sig over quizzer eller ordspillet Hangman og man kunne deltage i månedens konkurrence. I Olivias sofa lå den bog, hun var i gang med at læse. Man kunne også designe sit eget postkort og sende det til sine venner. Sidst men ikke mindst var det i Olivias værelse man fandt den skjulte indgang til Olivias eget spil "Olibot-spillet". Olibot-spillet var et adventurespil, hvis løsning involverede viden, søgemetode og kreativ tænkning.

6: Svareforummet I Svareforummet var det brugernes tur til at svare og dele deres viden eller mening med andre. Olivia udvalgte løbende spørgsmål, der egnede sig til at blive lagt ud til besvarelse i Svareforummet. De indkomne forslag til svar blev lagt frem, så alle, der havde lyst kunne vurdere dem og give dem point. De brugere, der opnåede høje point for deres svar, havde chancen for at blive medlem af en ekspertgruppe på det emneområde, hvor de opnåede høje point. Man skulle være logget ind med sin egen brugerprofil både for at svare på spørgsmål og for at give point til andres svar.

Ekstern henvisning 

Læringsnetsteder
Børn
Brevkasser
Radioprogrammer fra Danmark
Etableret i 2001
Ophørt i 2011
7-9-13

7-9-13 har flere betydninger:

 7-9-13 (film) – en dansk film fra 1934 af A.W. Sandberg.
 7-9-13 (album) – et Kim Larsen & Kjukken-album fra 2003.
 7-9-13 (talemåde)
 7.9.13 − en dansk dokumentarserie fra 2014.
Regina (Canada)

Regina er en by i den sydlige del af provinsen Saskatchewan i den centrale del af Canada. Byen er hovedstad i Saskatchewan og har  indbyggere. Byen blev grundlagt i 1882 og ligger omtrent 577 meter over havets overflade. Regina var frem til midten af 1980'erne den folkerigeste by i Saskatchewan, nu om dage bor der flere mennesker i Saskatoon.

Sport 
Byen er bl.a. hjemsted for:
 Regina Pats – WHL (ishockey)
 Saskatchewan Roughriders – CFL (den canadiske variant af amerikansk fodbold)

Erhverv 
Området omkring Regina er rigt på naturressourcer som olie, naturgas og andet. På det seneste er film og tv-produktion blevet en stadig vigtigere indtægtskilde for byen. Bl.a. kan det nævnes at den populære canadiske tv-serie Corner Gas produceres i Regina.

Kendte personer fra Regina 
 Leslie Nielsen (Skuespiller)

Referencer

Eksterne henvisninger 

 Officielt website

Byer i Saskatchewan
United Nations African Union Mission in Darfur

African Union/United Nations Hybrid operation in Darfur (UNAMID) er en fælles fredsbevarende FN og AU-mission, som formelt er blevet godkendt af FN's sikkerhedsråd 31. juli 2007 gennem resolution nr. 1769. Formålet med missionen er at skabe sikkerhed og stabilitet i den krigshærgede Darfurregion i Sudan, mens fredsforhandlingerne mellem konfliktens parter er i gang. Som udgangspunkt lyder mandatet på 12 måneder, dvs. indtil 31. juli 2008, og styrken skal være på omkring 26.000 soldater, der skal indsættes i regionen i løbet af oktober 2007. Det er planen at de 7.000 soldater, der allerede er udstationeret i Darfur som led i AMIS-missionen, skal overføres til UNAMID 31. december 2007.

Styrken skal bestå af et militært personel på op til 19.555 personer og en politistyrke på op til 3.772 police. Det vil være tilladt for de fredsbevarende tropper at benytte magtmidler for at beskytte civile og humanitære operationer. UNAMID vil være den første fælles FN/AU styrke og den mest omfangsrige fredsmission.

Deltagere 
Den 12. august 2007 erklærede den Afrikanske Unions formand Alpha Oumar Konare, at UNAMID sandsynligvis udelukkende ville komme til at bestå af tropper fra afrikanske lande. Alligevel har også en række ikke-afrikanske lande tilkendegivet at de kan bidrage til UNAMID. Følgende lande har meldt sig til missionen:

Referencer 

Darfur-konflikten
African Union Mission in Darfur
Etableret i 2007
Andrup (Esbjerg Kommune)

Andrup er en mindre by i Sydvestjylland med , beliggende i Skads Sogn, 5 kilometer øst for Esbjerg. Byen ligger i i Esbjerg Kommune og tilhører Region Syddanmark.

I byen ligger blandt andet Skads Skole.

Eksterne henvisninger 
 Skads-Andrup Lokalråd
 Esbjerg Kommune

Kilder 

Byer i Esbjerg Kommune
Yndlingsbabe

Yndlingsbabe er det tolvte studiealbum af den danske popgruppe tv·2. Det blev udgivet den 22. februar 1998 på EMI-Medley. Albummet indeholder hittet "Der går min klasselærer", der er én af tv·2s signatursange. Albummet blev solgt i 75.000 eksemplarer.

I musikvideoen til "Der går min klasselærer" spiller skuespilleren Niels Olsen den omtalte klasselærer.

Trackliste 
Alt tekst og musik er skrevet af Steffen Brandt.

Medvirkende

Produktion 
 Halfdan E. – producer
 Greg Walsh – producer
 Peter Biker – producer
 Knut Haavik – producer
 Michael Bruun – producer
 Henrik Nilsson – producer
 Johannes Stærk – demo, forproduktion og teknik
 Henrik Nilsson – teknik
 Lars Nissen – teknik
 Alar Suurna – remix af "Helt alene"
 Jacques "Skal vi aldrig på Rust" Pedersen – ass. teknik
 Kenneth Kikkenborg – edit
 Michael Ritto – executive producer
 Bo Andersen – executive producer

Musikere 
 Hans Erik Lerchenfeld – guitar
 Sven Gaul – trommer
 Georg Olesen – bas
 Steffen Brandt – tekst, musik, vokal, keyboards og mundharpe
 Niels Hoppe – tenor- og barytonsaxofon, basklarinet og arrangement
 Knud Erik Nørgaard – trompet og flygelhorn
 Anders Majlund Christensen – trombone og tuba
 Henrik "Unge-agtig" Nilsson – keyboards, beats, samples, kor og arrangement
 Flemming Agerskov – trompet
 Øjvind Ougaard – harmonika
 Yasmin – kor
 Vanja Louro – strygekvintet
 Johannes Sør Hansen – strygekvintet
 Tim Frederiksen – strygekvintet
 Nils Sylvest Jeppesen – strygekvintet
 Mikkel Futtrup – strygekvintet
 Claus Kilpatrick – arrangør

Hitlisteplacering

Referencer

Eksterne henvisninger 
 Yndlingsbabe på tv·2s hjemmeside

Tv·2-album
Album fra 1998
Amerika (album)

Amerika er det trettende studiealbum af den danske popgruppe tv·2. Det blev udgivet den 29. januar 2001 på PladeSelskabet Have A Cigar og EMI. Albummet gik ind på hitlistens førsteplads og modtog i april 2001 platin. Amerika har ifølge tv·2 solgt 56.000 eksemplarer.

Anmeldelser 

Lars Rix fra Aktuelt skrev, at Steffen Brandts tekster "bare bliver bedre og bedre, for hver gang en ny pladereception bliver afholdt", men kritiserede albummets produktion for at være et "halvgjort forsøg på at fange en toneart i tiden som ikke er og aldrig vil blive TV-2's egen."
I sin anmeldelse for Ekstra Bladet gav Thomas Treo Amerika to ud af seks stjerner og skrev: "Ikke overraskende lyder TV-2 akkurat som TV-2, og når de ikke gør det, fremstår de som et orkester, der på krampagtig og ganske uskøn vis halser et par millioner kilometer efter tidens toneklang." Henning Høeg fra BT gav albummet tre ud af seks stjerner med begrundelsen, at sangene "lyder, som TV-2 har lydt tusind gange før", og er "i lidt for høj grad, som det har været i årevis". Dog roste anmelderen sangene "Amerika" og "De er meget interesserede i", som han kaldte for nogle af Steffen Brandts bedste kompositioner.

Spor 
Alt tekst og musik er skrevet af Steffen Brandt.

Personel

Produktion 
 Nikolaj Steen – producer
 Halfdan E. – producer
 Greg Walsh – producer
 Peter Biker – producer
 Morten Eriksen – producer
 Peter Stengaard – producer
 Per Sunding – producer
 Henrik Nilsson – teknik
 Nikolaj Vinten – ass. teknik
 Johannes Stærk – ass. teknik
 Kenneth Kikkenborg – ass. programmering på "Vild tid"

Musikere 
 Sven Gaul – trommer
 Hans Erik Lerchenfeld – guitar
 Georg Olesen – bas
 Steffen Brandt – vokal, keyboards og akk. guitar
 Niels Hoppe – tenor- og barytonsaxofon og arrangement
 Knud Erik Nørgaard – trompet
 Anders Majlund Christensen – basun
 Henrik "Stadig unge" Nilsson – keyboards, beats og loops
 Ingemar Brantelid – cello
 Anne Lindeskov – bratsch
 Lars Bjørnkjær – violin
 Flemming Andersen – violin
 Per Ekdahl – arrangement
 Marie Køhnke – kor
 Louise Norby – kor
 Tine Bjerggaard – kor

Hitlisteplacering

Referencer

Eksterne henvisninger 
 Amerika på tv·2s hjemmeside

Tv·2-album
Album fra 2001
Slaraffenland (album)

Slaraffenland er det niende studiealbum af den danske popgruppe tv·2. Det blev udgivet i 1991 på Pladecompagniet. Albummet har solgt 57.000 eksemplarer.

Spor 
Alt tekst og musik er skrevet af Steffen Brandt.

Hitlist

Medvirkende

Produktion 
 Henrik Nilsson – producer og teknik
 tv·2 – co-producer
 Allan "(hedder du osse Jørgen)" Larsen – ass. teknik
 Werner Scherrer – mobilcheck
 Poul Martin Bonde – supervision
 Jan Degner – supervision
 Bo Andersen – supervision

Musikere 
 Steffen Brandt – tekst, musik, vokal, keyboards og citar
 Hans Erik Lerchenfeld – guitar
 Georg Olesen – bas
 Sven Gaul – trommer
 Niels Hoppe – saxofon og arrangement
 Knud Erik Nørgaard – trompet
 Christian Høeg – trombone
 Henrik Nilsson – hammondorgel og diverse keyboards
 Jacob Andersen – percussion
 Christian Sievert – spansk guitar
 Ivan Pedersen – kor
 Michael Roupé – kor
 Johannes Stærk – kor
 Bent Styver – kor
 Zindy Laursen – kor
 Lei Moe – kor
 Lupe Moe – kor

Referencer

Eksterne henvisninger 
 Slaraffenland på tv·2s hjemmeside

Tv·2-album
Album fra 1991
2. sudanske borgerkrig

Den 2. sudanske borgerkrig (; al-Ḥarb al-ʾAhliyyah as-Sūdāniyyah aṯ-Ṯāniyyah), blev udkæmpet fra 1983 til 2005 mellem den sudanesiske regering, baseret i den nordlige, islamske og arabisktalende del af landet, og Sudan People's Liberation Army/Movement (SPLA/M), som kæmpede for selvstyre i den sydlige, flersprogede, kristne og animistiske del af Sudan, kendt som Sydsudan. Krigen var i store træk en fortsættelse af den 1. sudanske borgerkrig fra 1955 til 1972. Konflikten var primært lokaliseret i Sydsudan og var en af de længstvarende og blodigste i slutningen af 20. århundrede. Omkring 1,9 million civile mistede livet og mere end 4 millioner blev i løbet af krigen tvunget på flugt. Dette gør krigen til en af de krige der siden Anden Verdenskrig har haft flest civile ofre.  Krigen sluttede med underskrivelsen af en fredstraktat i januar 2005.

Baggrunde og årsager 
Denne krig er normalt blevet karakteriseret som en konflikt mellem den ikke-arabiske befolkning i syd og den arabisk-dominerede centralregering. Det centrale Sudan har været genstand for konflikt længe, og senest siden 17. århundrede har kongeriger og stormagter forsøgt at kontrollere og regere kvæghyrderne i det sydlige Sudan, uden at på noget tidspunkt at vinde den fulde kontrol. Under det britisk-egyptiske kolonistyre blev Nord- og Sydsudan administreret separat. Efter Sudans selvstændighed i 1955 blev landet kontrolleret af nordsudanesere, hvilket medførte utilfredshed i befolkningen mod syd og en række væbnede konflikter.

Forløb 
 1972 de ikke-muslimske befolkningsgrupper i Sydsudan opnår en autonom status efter afslutningen på 1. sudanske borgerkrig.
 1983 startes en opstand i Sydsudan pga. overtrædelse af aftalen om autonomi da centralregeringen i Khartoum vil indføre sharialovgivning i hele landet. En anden grund er uenigheder om fordelingen af indtægterne fra olieudvindingen.
 1989: Efter et statskup overtager organisationen Det muslimske broderskab magten i Khartoum. Den nye regering erklærer jihad mod oprøret i Sydsudan.

Referencer 

Sudan
Sudanske borgerkrig, 2.
Jørgen Torben Jørgensen

Jørgen Torben Jørgensen (født 4. marts 1948 i København) er journalist ved JP Radio.

Gift med skuespiller og kulturmedarbejder Vivi Karen Sara Nielsen, med hvem han har børnene Mikkel og Minik. Søn af Willy og Anna-Lise Jørgensen.

Tidligere medlem af SF og Folkebevægelsen mod EF. Var i en årrække journalist for Avisen Notat med speciale i EU (daværende EF), efterfølgende fulgte en længere årrække med freelancearbejde og sidenhen knap 15 år i Danmarks Radio som nyhedsoplæser og redaktionssekretær. Arbejder i dag som studievært på JP Radio og skriver for Jyllands-Posten og Politiken.

Referencer 

Journalister fra Danmark
Personer fra København
Missy Elliott

Melissa Arnette Elliott med kunstnernavne som Missy Elliot og Missy E (født 1. juli 1971 i Portsmouth, Virginia), er en afrikansk-amerikansk sanger, rapper, sangskriver og musikproducer.

Hun har skrevet sange for f.eks. Janet Jackson og Whitney Houston og producerer også selv.
Missy Elliot har bl.a. medvirket på album med Janet Jackson (Son of a gun), Ciara (1,2 step og lose yourself), Fatman Scoop og Jazmine Sullivan. Missy Elliot har bl.a. også lavet soundtracket til Disneyfilmen Carwash sammen med Christina Aguilera. Hun lavede også musik til dansefilmen Step up to the streets med nummeret Ching-A-Ling fra 2008.

Eksterne henvisninger 

 
 
 

Rappere fra USA
Partiavis

En partiavis er et tidsskrift, som udgives af et politisk parti med en vis regelmæssighed. Grænsen mellem medlemsblad og partiavis er uklar, men hvor et medlemsblad typisk vil have medlemmerne som målgruppe og vægte organisatorisk stof, vil en partiavis gerne være udadrettet og komme med politiske udmeldinger.

Se også 
 Dagbladet Arbejderen

Tidsskrifter
Politiske tidsskrifter
Hin Stuttligi Flokkurin

Hin Stuttligi Flokkurin, på dansk Det Sjove Parti, blev stiftet i 2004 af færingen Johan Dalsgaard kort før det færøske lagtingsvalg som et spøgparti. Partiet fik 747 stemmer, hvilket var under spærregrænsen, og kort efter blev partiet opløst. Partiet havde i sin korte levetid ikke mange medlemmer udover formanden (Dalsgaard) selv. En god ven af Johan Dalsgaard, Rubek S. Lilaa, fungerede under lagtinsgvalget i 2004 som fortaler for partiet ved de politiske debatter. 

Blandt partiet få valgløfter var bl.a. "Politikkur skal vera stuttligt", politik skal være sjovt. 

Til sammenligning kan nævnes Jacob Haugaards SABAE Sammenslutningen af Bevidst Arbejdssky Elementer.

Tidligere politiske partier på Færøerne
Thomas Krog

Thomas Krog (født 1971) er en politiker, der repræsenterede SF i regionsrådet i Region Nordjylland fra 2006 til 2010. Fra 2010 har han været medlem af Brønderslev Byråd og formand for kommunens socialudvalg. Krog har i en periode været barselsvikar for Pernille Vigsø Bagge i Folketinget.

Før amterne blev nedlagt sad Thomas Krog 2002-2006 i Nordjyllands Amtsråd, hvor han var medlem af udvalget for teknik og miljø.

I regionsrådet var han medlem af forretningsudvalget, medlem af Forum for Psykiatriplanlægning og af Forum for udvikling af social- og specialskoleområdet.

I 2006 blev Thomas Krog ansat som handicappolitisk medarbejder i Muskelsvindfonden.

Fra 2020 er Thomas Krog blevet forfremmet til politisk chef i Muskelsvindfonden 

Tidligere folketingsmedlemmer fra SF
Amtsrådsmedlemmer fra SF
Regionsrådsmedlemmer fra Socialistisk Folkeparti
Folketingsmedlemmer i 2000'erne
Kommunalbestyrelsesmedlemmer fra SF
Kasper Povlsen

Kasper Povlsen er en dansk fodboldspiller, der pt. spiller for Vendsyssel FF 

Han kan bruges både i midterforsvaret og på den centrale midtbane.

Karriere 
Povlsen startede sin fodboldkarriere i Dronningborg Boldklub fra Dronningborg, der er en forstad til Randers, hvor han spillede indtil 2003.

Kasper Povlsen scorede sit første mål for AGF den 12. september 2010 i en kamp, som AGF vandt 7-1 over Hvidovre.

Han skiftede til Hobro IK i juni 2015, hvor han skrev under på en toårig kontrakt. Her spillede han frem til kontraktudløb, hvor klubben valgte ikke at forlænge hans kontrakt, da klubben mente, at han havde spillet for lidt i foråret.

Landsholdskarriere 
Han fik sin debut i landsholdssammenhæng den 26. januar 2005, da han startede inde og spillede alle 90 minutter i en international turnering i Portugal med Danmarks U/16-fodboldlandshold.

Referencer

Eksterne henvisninger 
 
 Spillerprofil på AGFfodbold.dk 

Fodboldspillere fra Danmark
Fodboldspillere fra AGF
Fodboldspillere fra Hobro IK
Syðradalur (Kalsoy)

Syðradalur er den sydligste bygd på østsiden af Kalsoy, Færøerne. Syðradalur var beboet i 1600-tallet, men er af ukendte årsager blevet forladt. Det nuværende Syðradalur blev grundlagt i 1812 af beboere fra bygden Blankaskáli på vestsiden af øen. De fraflyttede deres gamle bygd, fordi den blev delvis ødelagt af et fjeld og sneskred.

Bilfærgen "Sam" sejler flere gange om dagen fra Klaksvík til Syðradalur, hvorfra der er forbindelse til de øvrige bygder på øen gennem fire tunneller.

Der findes en bygd på Streymoy der også hedder Syðradalur (Streymoy)

Historie 
 1809 blev den lille bygd Blankskáli om foråret ramt af et sneskred, der ødelægger flere af udhusene. De forskrækkede beboere flytter til Leirvík og senere til den forladte bygd Syðralur, hvor de begyndte at bygge nye huse
 1812 flyttede den første af Blankskális beboere Joen Clemmesen ind i sin nybyggede gård
 1816 flyttede de sidste af Blankskális beboere til bygden
 1855 knuste en voldsom bølge en båd fra bygden, der var ved at blive trukket op på land og rev en mand med til havs
 1963 forulykkede en båd med tre mand på fiskeri. Ulykken satte yderligere gang i fraflytningen fra bygden

Grammatisk kuriosum 
Der er følgende forskelle i den færøske retsskrivning om de to Syðradalur bygder:
 á Syðradali og av Syðradali í Kalsoy ("på Syðradalur og fra Syðradalur i Kalsoy")
 í Syðradali og úr Syðradali í Streymoy ("i Syðradalur og fra Syðradalur i Streymoy")

Eksterne henvisninger 

 faroeislands.dk
 Fotos fra Faroestamps 

Byer på Færøerne
Mads Steffensen

Mads Foldberg Steffensen (født 8. juni 1970 i Aalborg) er en dansk radio- og tv-personlighed. Han er bedst kendt for at være vært på radioprogrammet Mads og Monopolet, der fra 2003-2016 var på P3 og fra januar 2016 på P4. Han er uddannet journalist fra Danmarks Journalisthøjskole i 1997.

Steffensen har også været vært på Aftenshowet på DR1 (2007-2011) og Kender du typen?, DR1 (2012- ). 

Han har bl.a. vundet Radioprisen ved dansk radios prisuddeling Prix Radio i 2006, Ekstra Bladets Den Gyldne Mikrofon 2009, en Zulu Award for Mads og Monopolet ved Zulu Awards 2011 og Kryger-prisen i 2017.

I maj 2020 lavede han sammen med Phillip Faber DR1-programmet Fællessang - hver for sig hver fredag frem til slutningen af juni. Programmet startede med samme koncept i oktober 2020.

Den 30. december 2020 blev det meldt ud, at Steffensen havde sagt op på DR, og at Sara Bro ville overtage hans værtsrolle på Mads og Monopolet.
 Mads Steffensen starter i stedet hos den kommercielle podcastplatform Podimo med et lignende paneldebatprogram.

Privat 
Mads voksede op i Gistrup, syd for Aalborg, hvor han gik på Gistrup Skole.
Hans bror er journalist Palle Steffensen.

Privat er han gift med Marianne, med hvem han har tre sønner.

Referencer

Eksterne henvisninger 
 

Radioværter fra Danmark
Tv-værter fra Danmark
Journalister fra Danmark
Ansatte i DR
Personer i Kraks Blå Bog
Modtagere af Kryger-prisen
Hymenektomi

Hymenektomi er et mindre medicinsk indgreb der indebærer en kirurgisk åbning eller fjernelse af jomfruhinden. Indgrebet foretages som behandling af hymen imperforatus og i andre situationer hvor jomfruhinden er usædvanlig tyk eller ufleksibel for derved at muliggøre en normal menstruation og samleje.

Se også 
 Mødomsrekonstruktion

Eksterne henvisninger 
 Imperforate hymen – eMedicine article 
 Ugeskrift for læger: Hymen imperforatus med atypisk symptomdebut 

Gynækologi
Kirurgiske behandlinger